
Министерство на околната среда и водите


Регионална инспекция по околната среда и водите - Монтана

Д О К Л А Д
от контролна проверка по прилагане на екологичното законодателство

Обект: площадка за ОЧЦМ и неопасни отпадъци в гр. Лом, с оператор „ИЖО” ЕООД,        гр. Лом
Дата на извършване на проверката: 13.06.2017 г.

Място на извършване на проверката: гр. Лом, м. „Бахчите“, ул. „Александър Стамболийски“ №177
Проверени компоненти и фактори на околната среда:

· Отпадъци 
· Опасни химични вещества и смеси
Цели на проверката:
Провеждане на планов текущ контрол по фактори и компоненти на околната среда за изпълнение изискванията на:

· Закон за управление на отпадъците (ЗУО) и условията в Разрешително за дейности с отпадъци № 06-ДО-336-00/2013 г., издадено от директора на РИОСВ-Монтана;
· Наредба № 1 за реда и образците, по които се предоставя информация за дейностите по отпадъците, както и реда за водене на публични регистри;
· Закон за защита от вредното въздействие на химичните вещества и смеси (ЗЗВВХВС) във връзка с Регламент (ЕО) №1907/2006 на Европейския парламент и на Съвета от 18 декември 2006 г. относно регистрацията, оценката, разрешаването и ограничаването на химикали (REACH);

· Наредба за реда и начина за съхранение на опасни химични вещества и смеси.
Извършени дейности:
С писмо на РИОСВ – Монтана, операторът е уведомен за датата на проверката, към което е приложена Заповед № РД-160/12.06.2017 г. на директора на РИОСВ – Монтана за извършване на комплексна проверка на място на обект: площадка за ОЧЦМ и неопасни отпадъци в гр. Лом, с оператор „ИЖО” ЕООД, гр. Лом.
На 13.06.2017 г. на основание чл. 148, ал. 3 от Закона за опазване на околната среда и във връзка с изпълнението на плана за контролната дейност на РИОСВ – Монтана за 2017 г. и Заповед № РД-160/12.06.2017 г. на директора на РИОСВ – Монтана се извърши проверка на обекта и беше съставен Констативен протокол № КПКД-31/13.06.2017 г. 
Проверени са:
· Плащадка за съхраняване на ОЧЦМ
· Навес за съхраняване на ОЧЦМ и неопасни отпадъци
Констативна част:
Основната дейност на дружеството на площадката е третиране на отпадъци. 
1. Фактор „Отпадъци”
Дружеството притежава безсрочно разрешително за дейности по третиране на ОЧЦМ и неопасни отпадъци, издадено от директора на РИОСВ – Монтана, в което проверената площадка е включена под №1. 

Отпадъците се приемат на обособени и обозначени места. При приемане на отпадъци от ОЧЦМ се попълват изискващите се документи.Измерването и контролирането на количествата на приеманите и предавани отпадъци се извършва посредством тегловно измерване с кантари.  

Съхраняването на приетите отпадъци се извършва разделно по видове на обособени места. Местата за приемане и съхраняване на всички отпадъци и съдовете за събиране и съхраняването им са обозначени с табели за вида и кода на съхранявания отпадъци и са с трайна настилка, и отговарят на изискванията заложени в условията на решението.
Предаването за последващо третиране на отпадъците, включени в разрешителното се извършва само въз основа на писмен договор с лица, притежаващи документ по чл. 35 от ЗУО за отпадъци.  Дейностите по третиране на отпадъци отговарят на изискванията заложени в условията.
Води отчетност в заверената от РИОСВ – Монтана отчетна книга. Не се допуска третиране на отпадъци извън границите на определената площ на площадките.

2. Фактор „Опасни химични вещества и смеси”

Дружеството е потребител по веригата и дистрибутор на технически газове под налягане. Представени са информационни листове за безопасност на всички вещества и смеси отговарящи на Приложение II на Регламент 1907/2006 г. Дружеството е дистрибутор на „СИАД – България” ЕООД.  Всички вещества и химични смеси се съхраняват съгласно заложените условия в ИЛБ.
Заключение:
Операторът е изпълнил задължения, които има в съответствие с екологичното законодателство.
От извършената проверката няма дадени предписания.

Приоритети за последваща контролна дейност:

· Законосъобразно управление на отпадъците – контрол по изпълнение на задълженията на оператора, вменени му в ЗУО и условията в Разрешителното за дейности с отпадъци.

